Llant snat n taggayin n tmedyazt tatrart , tin yettwaccnan d tin yetttwarun. Imedyazen n tallit-agi tatrart simmal la d-teffɣen si timawit ɣer tira , s ttawilat yellan , snernan tawsit-agi seg myal tama, ladɣa seg wayen yeɛnan isental. Ma nger tamawt ɣef yisental deg tmedyazt n Meɛtub lwennas ad naf tamedyazt-is d tanesbaɣurt deg wannect-a. Asentel i d-yufraren deg tallit-a taneggarut, d asentel n tmeṭṭut, aṭas n yimedyazen i d-yessefran fellas s wudmawen yemgaraden , ttawin-d ɣef ccbaḥa-s , izerfan-is ,adeg is d wazal tesɛa deg tmetti .